at ang nangag sisihila cabayong labing dalaua, magcaparis ang hichura naca aalio sa mata. anim ang cocherong hirang sa cabayo', sumasacay, at saca anim din naman ang librea sa licoran. magcaparis ang vestido nang librea at cochero, pumasoc nanga sa reino ang emperatriz na bago. sa arao ring ito baga icacasal ang dalaua, principe', si leonora at sila', mag aasaua. nang maquita sa palacio ang carrosang guintong puro, anang haring don fernando emperatriz sa banta co. ay ating itiguil muna pagcacasal sa dalaua, baca manonood siya nitong pagdedesposada. ang uica nang calahatan emperatriz nga po iyan, manonood ang dalihan sa bago pong icacasal. nang dumating sa harapan sinalubong sa hagdanan, anang hari', manga mahal emperatriz na marangal. sila ay nagsi locloc na sa manga uupang silla, ay nangusap capagdaca itong si dona maria. ang sadya co pong talaga manood nang desposada, aco yata', nahuli na at sila ay nacasal na.